

**Программаялъе баян**

Программа гIуцIун буго жакъа къоялъ школалда лъайкьеялде ругел цIиял тIалабалги, гьабсагIат кIвар бугел методикабазул ресалги хIисабалде росун, мугIалимзабазе «Авар адабият» цIалул предметалъул хIалтIул программа гIуцIизе кумек гьаби мурадалда. Программаялъ аслияб школалда стандарталъ бихьизабураб авар адабият малъиялъул мурадалда рекъон стандарталъул хIасил рагьула ва рагIа-ракьан бахъун мухIканлъизабула, гьединго цIалул предметалдалъун цIалдохъабазе лъай ва тарбия кьеялъул нух бихьизабула. Гьелъ рес кьола гьединго мугIалимзабазе адабият малъулаго стандарталъ тIалаб гьабулел напсиял, предметиял, метапредметиял хIасилал гIумруялде рахъинаризе ресал ралагьизе, адабияталъул дарсазда чара гьечIого кьезе кколеб лъай баян гьабизе, малъизе кколел асаразул сияхI чIезабизе, гьел киналго тIалабалги лъайги щибаб классалъе мухIкан гьаризе. Программа ккола мисалияб, ай гьелъул кьучIалда мугIалимзабаз гIуцIизе бегьула авторазул программаби (цIалдохъабазул къадар, лъаялъул даража, гьезулгун классалда хIалтIи гьабизе ругел шартIазде балагьун, школалъул ва мугIалимзабазул ресал хIисабалде росун) ва цIалул тIахьал.

«Авар адабият» малъиялъул мурадал Аслияб школалда авар адабият лъазабула гьал хадусел аслиял мурадазде щвезе:

– Дагъистаналъул халкъазул рухIияб бечелъиялъул кьучIалда гIолилазе тарбия кьей;

– рухIияб рахъалъ цеветIурав, гIадамазул адаб-хIурмат гьабулев, жиндирго миллат ва ВатIан бокьулев, кинабго рахъалъ камилав инсан куцай;

– жиндирго пикру билълъанхъизабизе, творческияб къагIидаялъ хIалтIизе цIалдохъанасул бугеб бажари цебетIезаби;

– аваразул ва дагъистаналъул цогидал миллатазул художествиял асарал ричIчIи, гьел цIали ва гьезул анализ гьаби;

– жамагIаталъ къабул гьабурал рухIиялгин эстетикиял нормаби лъазариялъеги, инсанасул гIумруялъул киналго рахъазул хIакъалъулъ лъай щвезабиялъеги, цоцазулгун гьоркьоблъи (ай бухьен) гьабиялъеги адабияталъ квербакъулеблъи бичIчIи;

– авар адабияталъул эстетикияб бечелъи ва авар мацIалъул берцинлъи, гьайбатлъи, пасихIлъи бичIчIи;

– художествияб текст цIализеги, гьелъул анализ гьабизеги, магIна бичIчIизабизеги, баян кьезеги бугеб бажари борхизаби;

– батIи-батIиял къагIидабаздалъун художествияб тексталъул хIасил бичIчIизабизеги, жиндирго текст гIуцIизеги, цIалараб жоялъе къимат кьезеги, гьелда тIаса жиндирго пикру загьир гьабизеги гъваридго лъазаби;

– щибаб къойилаб гIумруялъулъги, цIалулъги, хIалтIулъги авар адабияталъул асараздаса пикраби хIалтIизаризе бажари;

– калам камиллъизабизе, каламалдалъун цоцада ричIчIизе ва цоцада гьоркьоб бухьен чIезабизе бугеб бажари цебетIезаби;

– цIалиялда хурхарал батIи-батIиял хIалтIаби (ай мурад лъезеги, план гIуцIизеги, жиндирго каламалда хадуб халкквезеги, цIалараб бичIчIизеги, гьелъул анализ гьабизеги, материал балагьизеги ругьунлъи.

6класалъул курсалъул гIаммаб характеристика программаялда чIезабун буго авар адабияталъул курс малъулаго лъималазе щвезе кколеб лъаялъул ва лъугьине кколеб бажариялъул мухIканаб гIурхъи-рахъ, гьелъ цIалдохъабазулъ куцазе кколел хIасилал. «Авар адабият» предметалъ рес кьола гIун бачIунеб гIелалъул гIамал-хасият, напс, рухIияб рахъ битIун куцазе. Художествиял асарал цIалигун, цIалдохъабазда бичIчIула рагIул берцинлъиялъул кIвар, ва гьезда лъала авар мацI жиндиего хасиятаб гогьаргун бицине. Лъимал ругьунлъула сипатияб каламалде, шагIирзабазул, хъвадарухъабазул пасихIаб мацIалде, берцинго, дурусго рагIаби дандразе, калам гIуцIизе, магIнаялда рекъараб форма батизе, жидерго пикру къокъго ва баянго загьир гьабизе. Гьелъ кIудияб кумек гьабула цIалдохъабазул мацI бечед гьабизе, гьезул каламалъул культура борхизабизе ва берцинго цоцазда бечедаб мацIалдалъун гаргадизе. Авар адабияталъул дарсаз рагIул устарлъиялда хадур лъимал гъезарула, камилал художествиял асаразда гъорлъе раккизе ругьун гьарула, пасихIаб сипатияб каламалъул тату лъаялде гьел рачуна, гьелъул кьучIалда асаразулъ рихьизарурал жамгIиял гьоркьоблъабаздалъун, гIадамазул гIамал-хасияталдалъун авторасе абизе ва бихьизабизе бокьараб пикру рагьиялде ва бичIчIиялде рачуна. Адабияталъул дарсаз лъимал тIамула миллатазул адаб-хIурмат гьабизе, миллатазда гьоркьоб гьудуллъи, вацлъи бищун къиматаб бечелъи хIисабалда къабул гьабизе. Гьеб мурадалъе гIоло цIалдохъабаз лъай-хъвай гьабула цогидал миллатазул адабияталдаса авар мацIалде руссинарурал лъикIал асаралгун. Программаялда школалда малъизе тIаса рищун руго хъвадарухъабазул художествияб рахъалъ камилал, тарбия кьеялъе кIвар бугел, мухIканал асарал. Авар адабияталъул дарсида кIалзул гьунарги гьелда тIад хIалтIулеб гIелмуги (литературоведение) жубазабула. Адабият, тIад ургъун гьабураб берцинаб кIалзул гьунар хIисабалда, ккола гIумру лъазабиялъул хасаб къагIида, гьелъул берцинаб куц, нилъеда цебе чIолеб дунялалъул гIелмияб сураталдаса батIияб, гIаданасул гIумруялде батIияб асар гьабун бажарулеб, хъвараб жо цIалулаго жиндиргоги пикраби цадахъ цIубалеб творчество. Адабияталъул дарсазда цIалдохъабаз лъай-хъвай гьабула художествиял асаразулгунги, гьел асарал хъварал магIарулазул ва дагъистаналъул жакъасел ва цересел хъвадарухъабазулгунги. Художествиял асарал цIалигун, нилъер лъималазул дунялалдехун бугеб бербалагьи гIатIилъула, гьезда гIемераб жо лъала, магIарулазул ва дагъистаналъул цогидал миллатазул адабияталъул бечелъи ва берцинлъи бичIчIула. РагIабазул ва мацIалъул ишарабазул кумекалдалъун литературиял асаразулъ бихьизабураб гIумрудул художествияб сурат нилъеда бичIчIула рекIел хIал хисунги пикру хIалтIизабунги. ГIадада гурелъул адабият философиялда, тарихалда, психологиялда дандекколеб ва гIумрудул тIехьлъун, гIадан вичIчIиялъул гIелмулъун рикIкIунеб.

Курс гIуцIун буго тарихиябгун тематикияб тартибги цIунун.

Гьелъ рес кьола лъималазул лъай гIамлъизабизе, литературиял асаразда кколел лъугьабахъинал чIванкъотIараб тарихияб заманалда хурхарал рукIин цIалдохъабазда бичIчIизабизе, ва гьезда бихьизабизе гьел асаразда жаниб батIи-батIияб тарихияб заманалъул гIадамазул гIумруги гIамал-хасиятги ва рукIа-рахъинги гвангъун цебечIезабун букIин;

- гьелдаго цадахъ лъималазе рагьула жакъасеб къоялдаги гьел малъулел асаразул бугеб кIвар: гьанжесеб гIумруялъе битIараб къимат кьун бажаруларо, аралда дандекквечIого.

Школалда малъизе тIасарищун руго хъвадарухъанасул художествияб рахъалъ камилал, тарбия кьеялъе мустахIикъал асарал.

**Адабияталъул курс гIуцIун буго гьал хадусел бутIабаздасан:**

1. Хaлкъияб кIалзул гьунар;

2. Хъвадарухъабазул маргьаби ва къисаби;

3. ХIX гIасруялъул адабият;

4. ХX гIасруялъул адабият (тIоцебесеб бащалъи);

5. ХX гIасруялъул адабият (кIиабилеб бащалъи);

6. Дагъистаналъул халкъазул адабияталдасан;

7. Обзорал;

8. Адабияталъул теориялъул баянал.

Щибаб бутIаялъулъ кьун руго художествияб литератураялъул асаралги, гьезул аслияб проблема ва художествияб хаслъи рагьулел къокъал баяналги. Асарал малъулаго, хъвадарухъанасул гIумруялъул ва творческияб нухалъул хIакъалъулъ баяналги кьезе ккола. Гьелъ квербакъула художествиял асарал гъваридго ричIчIизаризе гу- 8 ребги, ВатIаналъе ритIухъав, халкъалъул рухIияб байрахъ борхатго кквезе къеркьарав рагIул устарасул хIалуцараб гIумру, жигараб хIаракатчилъи баян гьабизе. ЦIалул предметалъул гIуцIиялда кIвар кьезе кколел рахъал ЦIалул предмет хIисабалда адабияталъул цIакъ кIудиял ресал руго тарбия кьеялъул хIалтIиялъе. Гьелъ учителасе рес кьола, лъимадул пикру гьабизе бугеб гьунар, бажари цIикIкIинабизе гуребги, адабияталъул классиказ цере лъолел ругел масъалаби ритIун ричIчIизе, ай хъвадарухъангун гара-чIвариялде, бахIсалде лъугьине ва гьелъул хIасилалда къиматаб, битIараб рухIияб нухде ккезе.

*Абадиялъго къиматаллъун хутIулел къадруял гIамалазулгун лъай-хъвай гьаби, гьездехун ракI цIай ккола школазда адабият малъиялъул аслияб нух ва гьелъ рес кьола гьадинал бищунго аслияллъун кколел масъалаби церелъезе:*

– рухIияб рахъалъ цеветIурав, маданиятги лъалев ва щвараб хIалбихьиялдасан жамгIияб гIумруялъулъ пайда босизеги бажарулев инсан куцай;

– инсанасул гIумру къиматаб жо букIин, гьесул эркенго цеветIезе ва бугеб махщел, гьунар камил гьабизе ихтияр букIин бичIчIиялъул кьучIалда гуманизмалъулал, инсан вокьиялъулал пикраби ботIролъе лъугьинаризе ва гьенир щула гьаризе;

– гражданин хIисабалда бичIчIи буголъиялъул кьучIал, жамгIияталда ва дунялалда лъугьунеб бугеб жоялдехун жавабчилъиялъул бербалагьи ва жигараб чIара-хьараб пикру куцазе;

– патриотизмалъул асар, ВатIаналде ва гьелъул тIадегIанаб къадруялъул тарихалде ва культураялде рокьи, цогидал халкъазул тарихалде ва гIадатазде хIурматияб бербалагьи куцазе;

– хIакъикъиял лъугьа-бахъиназе эстетикияб ва адабазда данде кколедухъ къимат кьезе бажари, ВатIаналъул классиказул асараздаса тIадегIанал мисалал кьун, бугеб хIалалъ, гIадамазул берцинал гьоркьорлъаби чIезаризе хIаракат бахъулеллъун рукIине;

– цIалул предмет ва искусствоялъул тайпа хIисабалда адабият камилго лъазабиялъе хIажатаб бажариги лъайги щвеялде балагьараб творческияб захIматалде ругьун гьаризе. ЦIалул планалда авар адабияталъ ккураб бакI Аслияб школалда (5 – 9 классазда) авар адабият лъазабизе бихьизабун буго кинабниги 1700 сагIат, щибаб классалда 34 сагIат, 9 классалда 34 сагlат

(анкьида жаниб 1 сагIат).

**ЦIАЛУЛ КУРСАЛЪУЛ ГIУЦIИ**

**АДАБИЯТАЛЪУЛ ТЕОРИЯ:**

• Халкъиял кIалзул асаразул аслиял тайпаби (маргьаби, кучIдул, кицаби, абиял, бицанкIаби) такрар гьари. ГIажаибал маргьабазул хIакъалъулъ баян гIатIид гьаби. Гиперболаялъул ва кидагосел эпитетазул хIакъалъулъ баян.

• Кидагосел эпитетал.

• Халкъиял маргьабаздаги хъвадарухъабаз ургъараздаги гьоркьоб батIалъи.

• КочIол къотIелалъул (строфа) хIакъалъулъ авалияб баян.

• Метафоралъул хIакъалъулъ авалияб баян.

• Баснялъул хIакъалъулъ баян. Аллегория- лъул хIакъалъулъ бичIчIи.

• Метафораялъул хIакъалъулъ бичIчIи жеги гъварид гьаби.

• Хабариял асаразул тайпаби. Хабар. Къиса.

• Метафораялъул хIакъалъулъ бичIчIи гъварид гьаби.

• Асаралъул гIуцIиялъул (композицилъул) хIакъалъулъ авалияб баян.

• Къисаялъул хIакъалъулъ баян гъварид гьаби.

• Пейзажияб лирика.

• Очеркалъул хIакъалъулъ баян гIатIид гьаби. Хабаралъул хIакъалъулъ баян. КЛАССТУН **КЪВАТ1ИСЕБ Ц1АЛИ**

1. «ЦилгIин» (маргьа).

2. «Вацги яцги» (маргьа).

3. «Церги Чакъалги» (маргьа).

4. Гамзат Цадаса. «ЗахIматалъул хIинчIги чIухIараб рузги», «Царал бикьи», «Цурдузул гаргар», «Мукъур берцин», «ЧIунталил ханзаби».

5. Заид Гаджиев. «Дун вижараб росу, «ХъахIилаб экран», «БацIги церги», «Гъедуги Церги».

6. Гаджи Залов. «КIал ккураб гъалбацI» (басня).

7. Магомед-Султан Яхъяев. «Вацако».

8. Фазу Алиева. «КучIдул». 16

9. Муса Магомедов. «Къо лъикI, шагьар», «ГьитIинав гьокочи». (Къокъ гьабураб).

10. Арип Расулов. «Анищалъул цIаялда хадур».

11. Магомед Шамхалов. «Баркаман».

12.Казимбег Багандов. «Эмен».

13. Абдул-Вагаб Сулейманов. «Гъуниб».

**ЦIАЛУЛ ПРЕДМЕТ ЛЪАЗАБИЯЛЪУЛ ХIАСИЛАЛ**

ЦIалул предмет лъазабиялъул хIасилал Федералияб пачалихъияб лъай кьеялъул стандарталъул (хадубккун – ФГОС) тIалабазда рекъон, «Авар адабият» лъазабун хадуб, цIалдохъаби гьал хадусел напсиял, метапредметиял ва предметиял хIасилазде щола: Напсиял хIасилал «Авар адабият» лъазабиялъул лъикIал хIасилал ккола цIалул ва тарбия кьеялъул хIаракатал цадахъ хIалтIизаруни, адабияталъул социалияб, маданиябгун-рухIияб къимат бугел, жамагIаталъ къабул гьарурал хьвадачIвадиялъул, тIадегIанаб гIамал-хасияталъул, яхI-намусалъул бицарал асарал малъиялдалъун. Гьез кумек гьабула цIалдохъанасе живго жиндаго лъазе, тарбия щвезе, цеве тIезе, жиндирго пикру ккун чIезе. «Авар адабияталъ» малъиялъул хIасилаз бихьизабула цIалдохъан кин хIадур вугевали жиндирго лъай гIатIид ва гъварид гьабизе, гьеб аслиял тарбия кьеялъулал мурадал тIураялде буссинабизе.

**Тарбия кьеялъул аслиял бутIаби ккола**:

**Гражданияб тарбия кьеялъул рахъалъан**

• щивав инсанасул ихтияразул, эркенлъабазул, цогидал гIадамазул закониял ихтияразул, хIажалъабазул хIурмат гьаби;

• адабияталъул асаразулъ кколел лъугьа-бахъиназда рекъон хъизаналъулъ, цIалулъ, росдал ва пачалихъалъул гIумрудулъ жигараб гIахьаллъи гьаби;

• экстремизм ва дискриминация къабул гьабунгутIи;

• инсанасул гIумруялъулъ социалиял институтазул бакI бичIчIи;

• адабияталъул асараздасан мисал босун, ккаралъур цоцазе кумек гьабизе хIадурал рукIине;

• школалъул хасал тадбиразда жигар бахъун хIалтIизе ва гIадамазе пайдаялъе хIалтIизе (волонтёрство).

**ВатIан бокьиялъул тарбия кьеялъул рахъалъан**

• жив Россиялъул ва Дагъистаналъул гражданин вукIин бичIчIи;

• ВатIаналдехун рокьи ва адаб-хIурмат бижизаби, ВатIаналдаса ва миллатал гIемераб Республикаялдаса чIухIи;

• жив магIарулав вукIин бичIчIи, гIагараб ракьалъул ва жиндирго миллаталъул маданият, тарих, мацI лъай;

• ВатIаналда цебе жиндирго налъи тIубазе кколеблъиялъул ва жавабчилъиялъул асар куцай;

• маданияб, динияб гIумруялъулъ гражданияб цолъи цIуни;

• адабияталъул асаразулъ загьирлъарал пачалихъалъул бергьенлъабазе – гIелмиял, маданиял, спорталъул, технологиязул рахъалъ, захIматалъул, рагъулал – битIараб къимат кьей;

• пачалихъалъул символазул, байрамазул, тарихияб ва тIабигIияб ирсалъул, батIиял миллатазул гIадатазул адабхатир гьаби.

**РухIияб тарбия кьеялъул рахъалъан**

• гIадамазул гIумруялъул, маданияталъул, мацIалъул рахъалъ ругел батIалъаби хIисабалде росараб жакъасеб гIелмуялъул даражаялда ва жамгIияб практикаялда дандекколеб цогояб бичIчIи лъугьинаби;

• асаразул багьадурзабазул рухIияб дуниялалъе битIараб къимат кьезе бажари;

• ккараб мехалъ тIадегIанаб гIамал-хасияталъул, яхI-намусалъул, хьвада-чIвадиялъул гIадамазул рахъалде цIайи гьаби;

• жамагIаталда рилълъанхъарал моралиял къагIидабазда рекъон хьвади;

• асоциалиял ишал нахъчIвазе бажари, жидерго ва цогидазул рукIа-рахъиналъе, хьвада-чIвадиялъе битIараб къимат кьезе бажари;

• живго эркенав инсан вукIин бичIчIи;

• жинца гьарулел ишаздехун жавабчилъиялъул бербалагьи куцай;

• жамагIаталъе пайдаял ишалги, цIалулгин гIелмиял, цIех-рехалъулал, творческиял ва цогидал хIалтIабиги гьарулаго, чIахIиязулгун ва гIисиназулгун, цадахъ хIалтIулел гIелцоязулгун гьоркьоблъи гьабизе бажари;

• инсанасул ва жамгIияталъул гIумруялъулъ хъизаналъул кIвар бичIчIи, хъизамалда гьоркьоб гьабулеб гIумруялъул къиматал рахъал къабул гьари, ва жидерго хъизамалда гьоркьоре унел гIадамаздехун хIурматияб ва тIалабалъулаб бербалагьи гIуцIи.

**Эстетикияб тарбия кьеялъул рахъалъан**

• батIияв чиясдехун ва гьесул пикруялдехун, щивав чиясул цо сундениги бугеб бербалагьиялдехун, диналдехун, мацIалдехун, маданияталдехун, гIадатаздехун ва тарихалдехун хIалбухълъи гьечIеб балагьи лъугьинаби;

• цогидазулгун гар-гар гьабизе, гьел ричIчIизе хIадураллъун ва бажари бугеллъун куцай;

• гIел бащадазда ва чIахIиязда гьоркьоб хьвада-чIвадизе лъай, школалъул жидецаго жидеего нухмалъи гьабулел гIуцIабазулъ ва жидерго гIелалъе дандеккараб жамгIияб гIумруялъулъ гIахьаллъи гьаби;

• искусствоялъул, адабияталъул эмоционалияб (рекIее асар гьабулеб) хасият бихьи;

• адабияталъулъ ва искусствоялъул цогидал тайпабазулъ жалго загьир гьаризе бугеб рес бихьи ва гьеб ресалдаса пайда босизе ругьунлъи;

• Россиялъул ва Дагъистаналъул халкъаз нилъее тарал искусствоялъул, адабияталъул, кIалзул гьунаралъул бечелъиги къиматги бичIчIи.

**Сахлъи цIуниялъул тарбия кьеялъул рахъалъан**

• цIаларал асаразул мисалалда, жиндирго гIумруялъул хIалбихьи хIисабалде босун, инсанасул гIумруялъул кIвар, къимат бичIчIи;

• жиндирго сахлъиялдехун жавабчилъиялъулаб бербалагьи куцай, ва гьеб цIунизе пайдаял тадбирал гьаризе ккей бичIчIи;

• заралиял гIамалал (гьекъей, хъалиян цIай, наркотикал хIалтIизари) ва гьел хьвадизариялъул хIасил бичIчIи;

• сахлъи цIуниялъул мурадалда интернеталдаса ва тIабигIаталдаса битIун пайда боси;

• хIинкъи гьечIеб ва сах-саламатаб гIумру гьабизе лъай;

• гIадамазул сахлъиялъеги гIумруялъеги хIинкъи бугел лъугьа-бахъинал ккараб мехалъ, хьвада-чIвадиялъул къагIидабиги лъай;

• жиндирго ва сверухъ ругезул эмоционалияб хIалалъе къимат кьезе ва гьеб низамалда чIезабизе бажари, адабияталдаса мисалазде мугъчIвайги гьабун;

• жиндирго ва цогидазул хьвада-чIвадиялъулъ гъалатI ккезе рес ва ихтияр букIин бичIчIи. **ЗахIматалъул тарбия кьеялъул рахъалъан**

• бокьараб хIалтIул ва хIалтIухъанасул къимат ва адаб гьаби;

• адабияталъул асараздаса ва жидерго гIумруялъул лъаялдаса, хIалбихьиялдаса пайда босун, батIи-батIиял пишабазул, хIалтIабазул хIакъалъул лъай ва баянал гIатIид гьари;

• жиндирго пиша камилъизабиялъул мурадалда тIубараб гIумруялъ цIалдезе ккей бичIчIи, литературиял багьадурзабаздасаги мисал босун;

• сверухъе ругел тIасарищизе бегьулел, жиндиего рокьулел махщелазул хIисабги гьабун, лъай босиялде жиндирго бугеб чIарахьараб гъираги хIисабалде босун, лъай босиялъе хадубккун жиндаго хасаб нух бичIчIун тIаса бищи ва гьелда рекъон цIали гIуцIи.

**Экологияб тарбия кьеялъул рахъалъан**

• жамгIиял ва тIабигIиял гIелмабазул кумекалдалъун жиндиего щвараб лъаялдаса пайдаги босун, гьелда рекъон рорцине жиндирго ишал ва гьезул ккезе бегьулел хIасилал;

• рухIчIаголъабазул ва хурдузул сверухъ бугеб дунялалдехун ва цоцаздехун бугеб бухьеналъул яги гьоркьоблъиялъул бицунеб гIелмуялъул (экология) лъай ва маданияб даража борхи;

• сверухъ бугеб тIабигIаталъе рекIкI гьабулел ишал гьарунгутIи ва гьединал ишал хIехьезе кIунгутIи, адабияталъул мисалаздеги мугъчIвай гьабун;

• сверухъ бугеб тIабигIаталдехун цIуна-къараб бербалагьи букIинаби, тIабигIат цIуниялъул мурадалда ишал гьаризе хIадурав вукIин.

**ГIелму малъиялъул кIвар**

• щай жив цIалулев вугев, щиб мурадалъе гIоло жинца лъай борхизабулеб бугебали бичIчIун, жиндирго лъай босиялдехун ва борхизабиялдехун, пикру-гIакълу цебетIезабиялдехун жавабчилъиялъул бербалагьи лъугьинаби;

• хъвада-чIвадиялъул, вукIа-вахъиналъул суалазулъ инсан ва тIабигIат, жамагIат цебетIеялъул хIакъалъулъ ругел ахирисел гIелмиял баяназде, бербалагьиялде, хасго жамгIиял ва тIабигIиял гIелмабазде мугъчIвай гьаби;

• малъарал ва жинцаго цIаларал асаразде мугъчIвайги гьабун, тIабигIатгун ва жамагIатгун инсанасул бугеб бухьен бичIчIи;

• сверухъ бугеб дуниял бичIчIизе, гьелда нахъгIунтIизе мурадалда каламалъул ва цIалдохъанлъиялъул даража борхизаби;

• адабият малъиялдаса пайдаги босун, цIех-рех гьабиялъул лъай ва бажари щула гьаби;

• мацI ва адабият лъазабиялъ тIолго дуниял лъазе нух рагьи.

**Метапредметиял хIасилал**

• Жинца гьабулеб цIалиялъул, живго жиндаго чIун, мурад бихьизабизе, цIалиялъулъ жиндиего цIиял масъалаби лъезе, лъай борхизабиялъулъ гъира цIикIкIинабизе;

• жиндирго мурадал тIуразариялъе гIоло, живго жиндаго чIун, планал гьаризе; цIалул ва лъай борхизабиялъул масъалаби тIуразе, хIасил кьолел къагIидаби ричIчIун тIаса рищизе;

• калам ва гаргар гьабиялъул къагIидаби дандрекъон кколедухъ хIалтIизаризе лъазе, каламалъул монологиял ва диалогиял формабаздаса ва гьезул батIи-батIиял тайпабаздаса пайда босизе;

• жинцаго тIоритIулел хIалтIаби планалда рухьинаризе (дандеккезаризе); жинцаго гьабулеб хIалтIуда хадуб халкквезе; цере лъурал масъалабазул ва тIалабазул гIорхъода гьарулел хIалтIабазул къагIидаби чIезаризе;

• цIалул масъала тIубаялъул дуруслъиялъе ва гьеб тIубазабизе жиндирго бугел ресазе битIараб къимат кьезе лъай;

• жиндиего битIараб къимат кьезеги жиндаго хадуб халкквезеги бажари; цIалул ва нахъгIунтIиялъул хIалтIаби тIасарищизе лъай;

• рагIабазул магIна бихьизабизе, гIаммаб хIасил гьабизе, цоцада релълъинаризе, цоцада релълъарал предметал тайпабазде рикьизе; гьел тайпабазде рикьиялъе кьучI ва роцен балагьизе;

• гIиллаялъулаб бухьен чIезабизе, цIех-рех гьабизе, цоцалъ рекъезарун пикраби загьир гьаризе, ургъун хIасил гьабизе ва цIияб хIасилалде вачIине бажари;

• мугIалимасда ва гIел бащадазда цадахъ цIалиялда хурхарал хIалтIаби гьаризе, къокъаялъулъ живго цохIо, батIаго хIалтIизе;

• дагIба-рагIи ккараб мехалъ, киназулгогунги рекъезабун, киназулго ругел мурадалги хIисабалде росун, гIаммаб хIукмуялде вачIине;

• жиндирго пикру загьир гьабизе бажари;

• жинца загьир гьабураб пикру битIараб букIин бихьизабизе, далил бачине ва къеркьезе бажари;

• жиндирго ишалъул план гьабизе ва гьеб рукIалиде ккезабизе,

• жиндирго рекIел асар, пикраби ва тIалабал ричIчIизаризе, гара-чIвари гьабиялъул мурадалда калам гьабиялъе хIажалъулел къагIидаби ричIчIун хIалтIизаризе бажари;

• информациялъулабгин-коммуникативияб технологиялдаса пайда босизе бажари;

• батIи-батIиял пикраби загьир гьаризе ихтияр букIиналъе мукIурлъизе ва, гьебги хIисабалдеги босун, цадахъ рекъон хIалтIизаризе жигар бахъи;

• жиндирго пикру ва ракIчIей цогидазда бичIчIизабизе, гьелъие кьучIал хIужжаби рачине;

• цадахъ рекъон хIалтIулаго ва гIаммаб хIукмуялде рачIунаго, жиндирго пикру цогидазул пикругун рекъезабизе бажари;

• хIукму гьабилалде ва битIараб пикру тIаса бищилалде цебе батIи-батIиял пикраби мухIкан гьаризе ва дандекквезе бажари;

• цадахъ хIалтIулаго, дандекколарел мурадал ругониги, гIаммаб хIукмуялде рачIине бажари;

• жиндирго иш гIуцIиялъе ва дандиявгун рекъон хIалтIиялъе дандекколел суалал лъезе бажари. **Предметиял хIасилал:**

• МагIарулазул ва цогидал халкъазул фольклоралъул, авар ва цогидал Дагъистаналъул миллатазул адабияталъул лъазарурал асаразул аслиял темаби ва церечIарал масъалаби ричIчIизе;

• жинцаго цIализе фольклоралъул асарал тIасарищизе;

• жинцаго загьир гьабураб кIалзул ва хъвавул каламалъулъ фольклоралъул гIисинал жанрал (кицаби, абиял ва гь.ц.) хIалтIизаризе;

• дандекколеб интонацияги цIунун, маргьаби ва къисаби пасихIго цIализе;

• жиндирго каламалъулъ халкъиял маргьабазе хасиятал художествиял къагIидабиги хIалтIизарун, маргьаби рицине;

• маргьабазулъ гьезие хасиятал художествиял къагIидаби ратизе ва гьелъул кьучIалда маргьабазул жанрал ратIагьаризе, литературияб маргьа фольклориялдаса батIабахъизе;

• батIи-батIиял халкъазул маргьаби дандекквезе, гьезулъ щибаб халкъалъул хьвада-чIвадиялъул мурадлъун бугел рахъал кин рихьизарун ругелали бихьизе (цогидал халкъазулги жиндирго халкъалъулги мурадлъун ругел хасиятазулъ (идеалазулъ) гIаммаб жо ва батIалъи батизе); 3

• маргьа яги къиса ургъизе (цо кициялда рекъонги бегьула), яги хадуб-цебе рекъараб, цо магIнаяб мухъ цIунараб хабар ургъизе;

• батIи-батIиял халкъазул кочIодалъун хъварал бахIарчилъиялъул тарих бицунел асарал дандекквезе ва гьезул миллиял хаслъаби ратIагьаризе;

• мухIканал хасал рихьизариялги нухмалъиялъе росун, живго жиндаго чIун цIализе, батIи-батIиял халкъазул кIалзул асарал тIасарищизе;

• темабазул, церечIарал масъалабазул ва сипатазул рахъалъ батIи-батIиял халкъазул фольклоралъул асаразда гьоркьор ругел хурхенал чIезаризе (ре-лълъенлъи ва батIалъи хIисабалде босун);

• тексталъул жанралъулгин-сипаталъул тIабигIатги хIисабалде босун, дандекколедухъ анализ гьабулеб къагIида тIасабищизе;

• художествияб тексталъулъ поэтикаялда хурхарал бакIал ратизе, гьелъул художествияб ва магIнаялъулаб кIвар бихьизе;

• баян кьураб хасияталъул цогидазул текстал дандекквезе ва хIужжабаздалъун гьезие къимат кьезе; • искусствоялъул батIиял алатаздалъун гIуцIарал художествияб тексталъул баяназе (интерпретациялъе) къимат кьезе;

• литературиял асараздаги гьел хъвараб заманалдаги гьоркьоб бугеб бухьен бичIчIизе; гьезулъ бугеб заманалъ хисизабулареб, ай киналго заманазе дандекколеб рухIияб бечелъиялъул жакъа къоялдехун бугеб хурхен загьир гьабизе;

• литературияб асаралъул анализ гьабизе, гьеб кинаб тайпаялъул, жанралъул бугебали чIезабизе, литературияб асаралъул тема, идея, рухIияб пафос баян гьабизе ва бичIчIизе, гьелъул героязе къимат кьезе, цо яги чанго асаралъул героял дандекквезе бажари;

• асаралъулъ сюжеталъул, композициялъул бутIаби, мацIалъул хаслъаби рихьизари, асаралъул идеялъулабгинхудожествияб магIна рагьизе гьезул бугеб кIвар (филологияб анализалъул бутIаби) бичIчIи, литературияб асаралъул анализ гьабулаго, бищунго гIадатаб литературоведениялъул терминология лъай;

• авар адабияталъул ва маданияталъул рухIиялгин-хьвада-чIвадиялъул, адабалъул къиматал жалазда ракI хурхинаби, гьел цогидал халкъазул рухIиялгин-хьвада-чIвадиялъул къиматал жалгун дандекквей;

• адабияталъул асараздехун жиндирго хасаб пикру лъугьин ва гьезие къимат кьей;

• малъарал, лъазарурал литературиял асаразул хIакъалъулъ (цо-цо мехалъ, хIажалъиялда рекъон) жиндаго бичIчIулеб баян кьей;

• героялдехун авторасул ва жиндирго гьоркьоблъи загьир гьаби;

• гIенеккун батIи-батIиял жанразул литературиял асарал ричIчIи, пикру гьабун цIали ва цIалараб асар дандрекъон кколедухъ битIун бичIчIи;

• харбидалъун, ай прозаялдалъун хъварал асарал яги гьезул бутIаби, рахьдал мацIалъул сипатиял алатаздаса ва тексталдаса росарал цитатаздаса пайдаги босун, цIидасан рицинеги, цIалараб яги гIенеккун рагIараб тексталда тIаса лъурал суалазе жавабал кьезеги, кIалзул формаялда батIи-батIияб тайпаялъул монологал загьир гьаризеги, диалог гIуцIизеги бажари;

• лъазарурал асараз тематикаялда, проблематикаялда хурхарал темабазда тIаса изложениял яги сочинениял, классалда яги рокъор кьурал творческиял хIалтIаби, адабияталъул ва гIаммал культуриял темабазда тIаса рефератал хъвай;

• рагIабаздасан гIуцIараб искусствоялъул гьунар хIисабалда, адабияталъул дандекквеязул тIабигIат, адабияталъул асаразул берцинлъи, эстетика бичIчIи;

• рахьдал мацIалъул рагIул бугеб эстетикияб кIварги адабияталъул асаразул художествиял сипатал гIуцIиялъулъ, мацIалъул батIи-батIиял алатазул бугеб кIварги бичIчIи.

***6 класс. Авар адабият.***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № п/п | Темы | Кол-во  часов | Словарная  работа | Наглядность | Повторение темы | Домашнее  задание | Дата  по  плану | Дата  по  факту |
| 1 | Халкъияб к1алзул гьунар  «Къайицадахъал» | **1** | Ц1об, нат1, | Халкъиял маргьабазул т1ехь | Халкъияб к1алзул гьунар | Кицаби хъвазе | 05.09. |  |
| 2 | «Ралъдал чу» | **1** | Гъазихъ, галан, щемелалда | «Лачен» | «Къайицадахъал» | Х1асил бицине | 12.09. |  |
| 3 | «Ралъдал чу» | **1** | Гъазихъ, галан, щемелалда | «Лачен» | «Къайицадахъал» | Х1асил бицине | 19.09. |  |
| 4 | «Муг1рузул Г1али» | **1** | Гьорчо, гьулияб маргъал,курхьен | Журнал  «Гьудуллъи» | «Ралъдал чу» | Пасих1го ц1ализе | 26.09. |  |
| 5 | «Муг1рузул Г1али» | **1** | Гьорчо, гьулияб маргъал,курхьен | Журнал  «Гьудуллъи» | «Ралъдал чу» | Цо кесек рек1ехъе | 03.10. |  |
| 6 | Заирбег Г1алиханов  «Бецаб сапар» | **1** | Жанавар | Хъвадарухъанасул сурат | «Муг1рузул Г1али» | Х1асил бицине | 10.10. |  |
| 7 | Заирбег Г1алиханов  «Бецаб сапар» | **1** | Жанавар | Хъвадарухъанасул сурат | «Муг1рузул Г1али» | Х1асил бицине | 17.10. |  |
| 8 | Г1. Шахтаманов  «Халкъалъул ццин» | **1** | Зобт1аян, си, г1анса, | Хъвадарухъанасул сурат | Заирбег  Г1алиханов  «Бецаб сапар» | Пасих1го ц1ализе | 24.10. |  |
| 9 | Г1. Шахтаманов  «Халкъалъул ццин» | **1** | Огъохъат, башлихъ, тохлъукьего | Хъвадарухъанасул сурат ва т1ахьал | Г1. Шахтаманов  «Халкъалъул ццин» | Гь 47-57 г1адатаб анализ | 07.11. |  |
| 10 | И. Г1алих1ажияв  «Будун дандамаги» | **1** | Х1адисан, гьодорал, ваг1за, гиби, аятцин, наслуян. | Хъвадарухъанасул сурат | Г1. Шахтаманов  «Халкъалъул ццин» | Гь 54-56 ц1ализе | 14.11. |  |
| 11 | Хъах1абросулъа Мах1муд  «Рек1елъ иях1 бугев…» | **1** | Бурангун, г1ишкъул, гъараваш, | Хъвадарухъанасул сурат | И. Г1алих1ажияв  «Будун дандамаги» | Пасих1го ц1ализе | 21.11. |  |
| 12 | Г1умарил Батирай  «Бах1арчиясул х1акъалъулъ» | **1** | Нартал, илбис | Хъвадарухъанасул сурат | Хъ. Мах1муд  «Рек1елъ иях1 бугев…» | Рек1ехъе лъазабизе | 28.11. |  |
| 13 | Ирчи Гъазахъ  «Сибиралдаса кагъат» | **1** | Икъбал, къориниб, твархелеб | Хъвадарухъанасул сурат ва Антология | Г1умарил Батирай  «Бах1арчиясул х1акъалъулъ» | Гь 61-62 пасих1го ц1ализе | 05.12. |  |
| 14 | **Изложение «Гьабго кинаб г1алхул х1айван»** | **1** |  | Изложениязул мажмуг1 |  |  | 12.12. |  |
| 15 | Къуркълиса Щаза  «Савву ккана каранда» | **1** | Баг1нас, дерец | Хъвадарухъаналъул сурат | Ирчи Гъазахъ  «Сибиралдаса кагъат» | Г1адатаб анализ | 26.12. |  |
| 16 | Ц1. Х1амзат «Шамил»  «Чоде бет1ергьанас хъвараб» | **1** | Лочноде, гьадил, пунхъиги, хочо, шант1урихъ | Хъвадарухъанасул сурат ва т1ахьал | Къуркълиса Щаза  «Савву ккана каранда» | Гь76-77 Ц1ализе | 09. 01. |  |
| 17 | Ц1. Х1. «Пилги ц1унц1раги»  «Маймалакги ц1улал устарги» | **1** | Гъванилго, пунц1иялда, хвенех, кьанбан | Хъвадарухъанасул сурат ва т1ахьал | Ц1. Х1амзат «Шамил» | Гь77-80 цо бут1а рек1ехъе | 16. 01. |  |
| 18 | Заид Х1ажиев  «Х1анч1иккал» | **1** | Гагу, чаргъеду, хучун, гъот1орк1аби | Хъвадарухъанасул сурат ва т1ахьал | Ц1. Х1. «Пилги ц1унц1раги» | гь 83-89 х1асил бицине | 23.01. |  |
| 19 | Заид Х1ажиев  «Цакьуги циги» | **1** | Мах1аби, гудур, кьварун, даци, т1айпус | Хъвадарухъанасул сурат ва т1ахьал | «Маймалакги ц1улал устарги» | Гь 89-90 ц1ализе | 30.01. |  |
| 20 | Ражаб Динмух1амаев  «Хиянатчи» | **1** | Асар, назукаб, г1анаби, | Хъвадарухъаналъул сурат | Заид Х1ажиев  «Х1анч1иккал» | Гь 99-101  l-V бут1а ц1ализе | 06. 02. |  |
| 21 | Ражаб Динмух1амаев  «Хиянатчи» | **1** | Дандерижи, чармил, мармар | Хъвадарухъаналъул сурат | Заид Х1ажиев  «Цакьуги циги» | Vl-X бут1а х1асил бицине | 13. 02. |  |
| 22 | Ражаб Динмух1амаев  «Хиянатчи» | **1** | Хъиргъу, ч1унт1елахъан | Хъвадарухъаналъул сурат | Ражаб Дин.  «Хиянатчи» | Сочинениялде х1адурлъизе | 20.02. |  |
| 23 | Расул Х1амзатов  «Россиялъул солдатал» | **1** | Хъачагъаз, ник1к1, дангъур | Хъвадарухъанасул сурат ва т1ахьал | Ражаб Динмух1ам.  «Хиянатчи» | Гь 112-117 г1ад.анализ | 27. 02. |  |
| 24 | Расул Х1амзатов  «Къункъраби» | **1** | Т1авап, чит1иразулъ | Хъвадарухъанасул сурат ва т1ахьал | Р.Х1.«Россиялъул солдатал» | Гь 118 рек1ехъе | 05. 03. |  |
| 25 | Фазу Г1алиева  «Маг1арулав» | **1** | Савгьил, пандур, сурт1агъур | Хъвадарухъаналъул сурат ва т1ахьал | Расул Х1амзатов  «Къункъраби» | Гь 120-122 ц1ализе | 12. 03. |  |
| 26 | Х1усен Х1ажиев «Г1алибегил къулг1а» | **1** | Ризаб, гозол | Хъвадарухъанасул сурат ва т1ахьал | Фазу Г1алиева  «Маг1арулав» | Гь 123-129 г1ад.анализ | 19.04. |  |
| 27 | М. Г1абдулх1алимов  «Госпиталалъул вас» | **1** | Чункъараб, цидурукъ, цидук | Хъвадарухъанасул сурат ва т1ахьал | Х1ажи Х1ажиев «Г1алибегил къулг1а» | Гь 131 1-3 бут1а ц1ализе | 02.04. |  |
| 28 | М. Г1абдулх1алимов  «Госпиталалъул вас» | **1** | Игит мах1аби | Хъвадарухъанасул сурат ва т1ахьал | М. Г1.  «Госпиталалъул вас» | 4-6 бут1а х1асил бицине | 09.04. |  |
| 29 | Багъатар Х1ажиев  «Дихъ ралагьун ч1а, муг1рул» | **1** | Таращ, Гороч, | Хъвадарухъаналъул сурат | М. Г1.  «Госпиталалъул вас» | Гь 155-185 г1адатаб анализ | 16.05. |  |
| 30 | Багъатар Х1ажиев  «Дихъ ралагьун ч1а, муг1рул» | **1** | Къалъул г1уж | Хъвадарухъаналъул сурат | Багъатар Х1ажиев  «Дихъ ралагьун ч1а, муг1рул» | Х1асил бицине | 23.04. |  |
| 31 | Эффенди Капиев  «Маг1арухъ чвахунц1ад» | **1** | Горо, симфония, | Хъвадарухъаналъул сурат | Багъатар Х1ажиев  «Дихъ ралагьун ч1а, муг1рул» | Гь 182 рек1ехъе | 07.05. |  |
| 32 | Эффенди Капиев  «Разведчикал» | **1** | Къамиш фашистал | Хъвадарухъаналъул сурат | Э. К. «Маг1арухъ чвахунц1ад» | Гь 186-188 х1асил биц. | 14.05. |  |
| 33 | М-с Ях1яев  «Лъабго бакъ» | **1** | Боц1и-панз, мал, | Хъвадарухъаналъул сурат | Эффенди Капиев  «Разведчикал» | Гь 197-210 г1ад.анализ | 21.05 |  |
| 34 | Х. Беццав Къурбан  «Мискинав шахул яс» | **1** | Г1ажизав, гаремалде | Хъвадарухъаналъул сурат | М-с Ях1яев  «Лъабго бакъ» | Гь211-213 пас.ц1ализе | 28.05 |  |
|  |  |  |  |  |  |  |  |  |

**ПРЕДМЕТИЯЛ ХIАСИЛАЛ:**

**6 класс**

1) адабияталъул инсанияталъулаб кIвар ва гьелъ ватIаналде рокьи, халкъазда гьоркьоб гьудуллъи бижизаби;

2) хъвадарухъанлъи махщел букIин ва адабияталъул асаразул гIелмиял, публицистикиял асараздаса батIалъи бичIчIи;

3) художествияб асар бичIчIиялъул, гьелъул анализ гьабиялъул, гьелъие баян кьеялъул гьунар цебетIезабизе;

• асаралъул тема ва идея битIун чIезабизе, адабияталъул тайпабазул ва жанразул хIакъалъулъ аслияб бичIчIи букIине, асаралъул героясул ва авторасул позиция бичIчIизе ва рагьизе бажари; героязул сипатал рахъизе лъай, шигIрияб ва прозаялъулаб мацIалъул батIалъи чIезабизе;

• аслиял адабияталъул терминазул магIна бичIчIи ва гьел асаралъул анализ гьабулаго битIун хIалтIизаризе бажаризе, гьезие битIараб баян кьезе бажари: художествияб адабият ва халкъияб кIалзул гьунар; проза ва поэзия; художествияб образ; адабияталъул жанрал (халкъияб маргьа, хабар, къиса, кечI, басня); тема, идея, проблематика; сюжет, композиция; адабияталъул героязул мацIалдалъун гьезул сипат бахъи; портрет, пейзаж, художествияб алат; эпитет, дандекквей, метафора, олицетворение; аллегория; наку (ритм), рифма;

• художествияб формаялъул алатал ратизе ва гьезда гьоркьоб бугеб бухьен загьир гьабизе; 36

• батIи-батIиял асарал, гьезул бутIаби, темаби, сюжетал ва образал цоцада дандекквезе лъазе;

• фольклоралъул ва адабияталъул асарал цогидал махщалил тайпабигун (кино, театр, суратал рахъи, музыка) учителасул кумекалдалъун данде-кквезе лъазе;

1) пасихIго цIализе ва 7 кечI рекIехъе лъазабизе, гьез жиндиего гьабураб асар загьир гьабизе бажари;

2) цIалараб асаралъул бицине бажари (дурусаб, къокъ гьабураб яги тIаса бищараб бутIаялъул), цIаларалда тIасан суалазе жавабал кьезе ва жинцаго суалал лъезе бажари;

3) цIаларал асаразда тIасан гьабулеб накъиталда, хабаралда гъорлъ гIахьаллъизе, асаралъе битIараб къимат кьезе хIужаби ралагьизе лъазе;

4) кIалзулаб ва хъвавулаб калам цебетIезабизе, батIи-батIиял жанразул хIалтIаби тIуразариялдалъун (100 ва цIикIкIун рагIиялдаса гIуцIараб);


5) эстетикияб кIвар, магIнаялде кIвар кьун цIали (смысловое чтение) ресалги хIалтIизарун, малъарал фольклориял ва адабияталъул асаразе къимат кьезе;

6) сверухъ бугеб дуниял лъикI лъаялъе, рухIияб цIебетIеялъе, эстетикияб ва эмоционалияб асар щвеялъе фольклоралъул ва адабияталъул бугеб кIвар бичIчIи;

7) паракъатаб заманалда цIалулел асаразул сияхI мугIалимгун дандбай, цIиял асарал цIалиялдалъун гIакълу камил гьаби;

8) мугIалимасул нухмалъиялда гъоркь цIалул цадахъал (коллективный) проектал гIуцIиялда гъорлъ гIахьаллъизе ва гьел рихьизаризе ругьунлъизе;

9) cловарал, справочникал, электронниял ресал битIун хIалтIизаризе бажари.



**ЦIалул планалда авар мацIалъ ккураб бакI**

Аслияб школалда авар мацI лъазабизе бихьизабун буго кинабниги 119 сагIат. Гьезда гьоркьоса 5 – 8 классазда 34 – 34 сагIат (анкьида жаниб 1 сагIат, 34 цIалул анкь), 9 классалда 17 сагIат (анкьида жаниб 0,5 сагIат, 17 цIалул анкь) кьун буго. Хурхен гьабиялъулаб мурадалде руссарал жакъа къоялъул тIалабазда рекъон рахьдал мацI лъазабулаго, программаялъ мацIалъул, стилистикияб яги цогидаб лингвистияб анализалъе батIи-батIиял жанразул текстазул анализ хIисабалде босун буго. Калам цебетІезабиялъе кІудияб кумек гьабула гьал хадур рехсарал хІалтІабаз: цIалараб яги рагIараб жоялъул хIасил бицин, реферат хъвай, тезисал гIуцIи, изложение, гьитIинабго сочинение хъвай ва гьел гурел цогидалги творческиял тIадкъаял тIурай.

**Авар мацI малъиялъул формаби**:

Лъайгун тарбия кьеялъул ва цІалдохъабазул гІакълу цІубазабиялъул масъалаби аслияб къагIидаялъ тІуразарула дарсида. Цебе лъураб мурадалда бан пайда босизе бегьула дарсил гьал хадусел тайпабаздаса: цоцалъ жубараб дарс, гара-чIвариялъул (накъит гьабиялъул) дарс, щвараб лъай такрар гьабиялъул яги гIаммлъизабиялъул дарс, цIех-рех гьабиялъул дарс, лекциялъул дарс, семинаралъул дарс, практикумалъул дарс, калам цебетIезабиялъул дарс.

**Авар мацI малъиялъул методал ва къагIидаби:**

- малъараб материал гIаммлъизабизе накъит гьаби;

- разборалъул батIи-батIиял тайпаби (фонетикияб, лексикияб, рагIул гIуцIиялъул (морфемияб), морфологияб, синтаксисияб ва гь.ц.);

- тексталъул анализалда, гьеб цIидасан къачIаялда бухьарал хIалтIабазул тайпаби;

- батIи-батIиял жанразул авторасулал текстал гIуцIи;

- сверухъ ругезул каламалда хадуб халкквей, мугIалимасул тIадкъаялда рекъон хадуб пайда босизе къваригIараб материал бакIари;

- гIатIидго, къокъго яги тIасабищун изложение хъвай;

- сочинениял тIоритIи (жиндирго пикру загьир гьабун, сураталда ва кьураб сюжеталда тIасан);

- диктантал хъвай (словарияб, тIасабищул, хIадурлъиялъул, берзул, гIинзул, эркенаб, творчествоялъулаб, баянгун).

Курс лъугIун хадуб кьолел хIасилал Лъайкьеялъул федералияб пачалихъияб стандарталъул тIалабазда ва мурадазда рекъон аслияб школалда авар мацIалъул курс лъазабун хадуб цIалдохъаби гьал хадусел хIасилазде щола:

**Напсиял хIасилал:**

1. Авар мацI магIарулазул милиябгин маданияб бечелъи кколеблъи бичIчIи; инсанасул рухIияб бечелъи, гIакълу, пагьму, бажари цебетIезабиялъулъ рахьдал мацIалъ тIубалеб хъулухъ ва школалъулаб лъай щвезабиялъулъ гьелъул бугеб кIвар бичIчIи.

2. Авар мацIалъул эстетикияб бечелъи бичIчIи; рахьдал мацIалдехун цIуна-къараб, хIурматияб бербалагьи букIинаби, гьелдаса чIухIи, миллияб маданият хIисабалда авар мацIалъул бацIцIалъи цIуни; калам цебетIезабизе хIаракат бахъи.

3. Гьудулзабигун гъорлъ росун, тIаде-гъоркье рачIун рукIиналъул мурадалда, эркенго пикру ва рекIел асар загьир гьабизе, рагIабазул нахърател бечелъизаби ва грамматика тIадегIанаб даражаялда лъазаби; жиндирго каламалъе къимат кьезе бажари.

**Метапредметиял хIасилал:**

*1. Калам цебетIезаби: гIенеккун рагIараб жо цIи гьабун бицин (аудирование) ва цIали:*

- кIалзул ва хъвавул формаялда бицараб жо данд рекъон кколеб хIалалъ бичIчIи;

- батIи-батIиял жанразул ва стилазул текстал батIи

-батIияб къагIидаялъ щулаго цIализе лъай;

- батIи-батIиял жанразул ва стилазул текстазул хIасил гIенеккун данд рекъон кколеб хIалалъ бичIчIи;

- батIи-батIиял бакIаздаса (масала, газетаздаса, журналаздаса, радиоялдаса, телевидениялдаса, интернеталдаса) информация босизе бажари;

- баян (справка) кьолеб адабияталдаса, батIи-батIиял тайпабазул словараздаса эркенго пайда боси;

- цо чIванкъотIараб темаялда тIасан материал тартибалде лъеялъулги тIасабищиялъулги къагIидаби гъваридго лъазари;

- живго жиндаго чIун, ай жинцаго информация балагьизе бажари;

- гIенеккун яги цIалун щвараб информация кьучIдасан хисизабун цIидасан гIуцIизеги, цIунизеги битIун кьезеги бажари;

- жидер стилистикиял хаслъабазде, хIасилалде ва пайда босарал мацIалъул алатазде балагьун, рицарал пикраби дандекквезе бажари;

**Гаргади ва хъвадари**:

- дарсида гьабизе кколеб хIалтIул тартиб ва мурад чIезабизеги, щварал хIасилазе къимат кьезеги, кIалзул ва хъвавул формаялда данд рекъон кколеб хIалалъ гьезул хIакъалъулъ бицинеги бажари;

-гIенеккун рагIараб яги цIалараб тексталъул хIасил цIи гьабун бицине бажари;

- батIи-батIиял тайпабазул, стилазул ва жанразул хъвавул ва кIалзул текстал гIуцIизе бажари;

- кIалзул ва хъвавул формаялда эркенго ва битIун жиндирго пикру рекъезабун сокIкIинеги, текст гIуцIиялъул нормаби цIунизеги, хIакъикъаталдехун, сверухъ тIабигIаталда кколел лъугьа

-бахъиназдехун цIалараб, рагIараб ва бихьараб жоялдехун жиндирго бербалагьи загьир гьабизеги бажари;

- монологалъул ва диалогалъул батIи-батIиял тайпаби лъай (ай, цо лъугьа-бахъиналъул хIакъалъулъ, хадуб-цебе ккезабун, бицине;

- жиндирго пикру загьир гьабизе, мацIалъул ресаздалъун лъилниги-сундулниги хIакъалъулъ бицине, батIи-батIиял пикраби дандразе, гъира базабизе, цIехолдизе бажари);

- каламалъулъ жакъасеб авар литературияб мацIалъул битIунабиялъул, лексикиял, грамматикиял, стилистикиял аслиял нормаби дурусго цIуни;

- хъвадарулаго битIунхъваялъул ва пунктуациялъул аслиял къагIидаби дурусго цIуни;

- каламалъул этикаялъул нормабиги цIунун, гара-чIвариялъулъ гIахьаллъизе бажари;

- кIалъалаго жиндирго каламалда хадуб халкквезеги гьелъие къимат кьезеги бажари; грамматикиял ва каламалъулал гъалатIал тIатинаризе ва ритIизаризе, гьединго жидерго текстазул хал гьабизе (ай редакторлъи гьабизе), ва гьел камиллъизаризе бажари;

- аудиториялда гIел бащадазда цеве кIудиял гьечIел докладалгун, лекциялгун ва рефераталгун кIалъазе бажари;

- накъиталъулъ (гарачIвариялъулъ) гIахьаллъи гьабулев чиясухъ гIенеккизе, диалогалъулъ гIахьаллъизе, жиндирго пикру загьир гьабизе, гьелъие далил бачине бажари;

- батIи-батIиял пикраби рукIиналъе ва щибасул жиндирго хасаб пикру загьир гьабизе ихтияр букIиналъе мукIурлъи;

2. Школалда щвараб лъайги лъугьараб бажариги гIумруялъулъ хIалтIизабизе бажари;

3. Цо кинаб бугониги тIадкъай цогидазда цадахъ тIубазабизе, дагIбакъецалъулъ гIахьаллъизе, кIвар бугел темабазда тIаса кIалъазе бажари;

**Предметиял хIасилал:**

1. МацIалъ тIубалеб аслияб хъулухъалъул, авар халкъалъул миллияб мацI хIисабалдаги Дагъистаналъул пачалихъияб мацI хIисабалдаги, авар, цез, гIанди миллатазе гIахьалаб мацI хIисабалдаги авар мацIалъул бугеб кIваралъул, мацIалда ва маданияталда гьоркьоб бугеб бухьеналъул, инсанасул ва обществоялъул гIумруялъулъ рахьдал мацIалъул бугеб кIваралъул хIакъалъулъ бичIчIи;

2. Гуманитариял гIелмабазулъ рахьдал мацIалъ ккураб бакI ва лъаялъулъ гьелъул бугеб роль бичIчIи;

3. Рахьдал мацIалъул хIакъалъулъ гIелмияб лъаялъул аслу лъай; мацIалъул бутIабазда ва даражаязда гьоркьоб бугеб бухьен бичIчIи;

4. Лингвистикаялъул авалиял бичIчIиял лъай: лингвистика ва гьелъул аслиял бутIаби (разделал); мацI ва калам; каламалдалъун щулияб гьоркьоблъи, бухьен гьаби; кIалзул ва хъвавул калам; монолог, диалог ва гьезул тайпаби; ахIвал-хIалалъухъ балагьун, калам гьаби; бицунеб калам; гIелмияб, публицистияб, официалиябгин ишалъулаб стил, художествияб литератураялъул мацI; гIелмияб, публицистияб, официалиябгин ишалъулаб стилазул ва бицунеб каламалъул жанрал; каламалъул тайпаби (хабарияб, сипатияб ва пикрияб); текст ва тексталъул тайпаби; мацIалъул аслиял бутIаби, гьезул гIаламатал ва каламалъулъ хIалтIизариялъул хаслъаби;

5. Авар мацIалъул фразеология ва лексика, гьединго авар литературияб мацIалъул орфоэпиялъул, лексикаялъул, грамматикаялъул, орфографиялъул, пунктуациялъул аслиял нормабиги каламалъул этикаялъул нормабиги лъай; кIалзул ва хъвавул формаялда жиндирго пикру загьир гьабулаго, каламалъул практикаялъулъ гьездаса пайда боси;

6. МацIалъул грамматикиял категориял ва мацIалъул аслиял бутIаби ратIарахъизеги гьезул анализ гьабизеги лъай, каламалдалъун гьоркьоблъи гьабулаго, гьел мацIалъул категориял ва бутIаби рекъараб бакIалда хIалтIизари;

7. РагIул батIи-батIияб тайпаялъул (ай фонетикияб, морфемияб, рагIи лъугьиналъулаб, лексикияб, морфологияб) анализги рагIабазул дандраялъул ва предложениялъул анализги гьаби; гIуцIиялде, аслиял гIаламатазде, тайпабазде, стилалде ва пасихIал рагIаби хIалтIизариялъухъ балагьун, тексталъул анализ гьаби;

8. Грамматикияб ва лексикияб синонималъул коммуникативиябгин эстетикиял ресал ричIчIи ва жиндирго каламалъулъ гьездаса пайда боси;

9. Рахьдал мацIалъул эстетикияб хъулухъ ва, художествияб литератураялъул анализ гьабулаго, жинца загьир гьабураб пикруялъул эстетикияб рахъалъе къимат лъезе бажари

***6 класс. Авар мац1.***

|  |  |  |  |  |  |  |
| --- | --- | --- | --- | --- | --- | --- |
| № п/п | Темы | Часы | Нагляд-  ность | Цель урока | Дата  по  плану | Дата  по  факту |
|  | Авар мац1алъул х1акъалъулъ къокъаб баян | 1 |  | 1. К1алзул ва хъвавул калам цебет1езаби;  2. 6 кл. авар мац1гун лъай-хъвай гьаби | 06.09. |  |
|  | Лексика ва фразеология. | 1 |  | 1. Лексикаялъул х1акъалъулъ баян такрар гьаби; | 13.09. |  |
|  | Киназго х1алт1изарулел раг1аби. Диалектикиял ва пишачилъиялъул раг1аби | 1 | Карточкаби. | 1. Лит.мац1алъе баян кьезе;  2.Раг1ул аслияб маг1на бици. | 20.09. |  |
|  | Цогидал мац1аздаса рач1арал раг1аби. Ц1иял ва басралъарал раг1аби | 1 | карточкаби | 1. Ц1алдохъабазул лъай-хъвай гьабизе цогидал мац1аздаса рач1арал раг1абигун;  2. Г1урус мац1алдаса рач1арал раг1абазул бит1ун -хъваялъул х1акъалъулъ бич1ч1и кьезе. | 27.09. |  |
|  | Фразеология.  **Сочинение «Муг1рузда бет1ербахъи»** | 1 |  | 1. Фразеологиялъул ва фразеологиял сверелазул х1акъалъулъ баян кьезе; | 04.10. |  |
|  | Раг1и лъугьин.  Морфологияб къаг1идаялъ раг1и лъугьин: суффиксазул кумекалдалъун | 1 | карточкаби | 1. Сундул кумекалдалъун раг1и лъугьунеб бици;  2. Морфологияб къаг1идаялъ раг1и лъугьунеб куц бихьизаби; | 11.10. |  |
|  | К1иго раг1и, яги к1иго кьибил жубан раг1аби лъугьин. Бак1алъул г1адамал рихьизарулаго, раг1ул кьибил хисиялдалъун | 1 | Карточкаби. | 1. К1иго раг1и, яги к1иго кьибил жубан лъугьарал раг1абазулгун бит1ун –хъваялъул лъай-хъвай гьаби;  2.Бак1алъул г1адамал рихьизарулаго, раг1ул кьолбол кинаб хиси кколеб бихьизаби: | 18.10. |  |
|  | Цо каламалъул бут1а цогиялъул бак1алда х1алт1изаби  Журарал къокъ гьарурал раг1аби. **Раг1абазул диктант** | 1 |  | 1. Каламалъул бут1аби такраргьари;  2. Каламалъул бут1абазул дандеккей;  3.Кинаб мац1алдаса нилъехъекъокъгьарурал раг1аби рач1арали бицине; | 25.10. |  |
|  | Калам цебет1езаби  **Изложение. «Руз»** | 1 | Таблица, карточкаби. | 1. Ц1алдохъабазул к1алзул вахъвавул к/ц | 08.11. |  |
|  | Морфология ва бит1унхъвай.  Предметияб ц1ар. | 1 |  | 1.Цебе малъараб материал такрар ва гъварид гьаби;  2. Падежалтакраргьари; | 15.11. |  |
|  | Бак1алъул падежал | 1 | Карточкаби. | 1. Падежазул ахиразул бит1унхъвай малъи;  Предметиял ц1арал падежазде сверизаризе угьун гьаризе; | 22.11. |  |
|  | Предметияб ц1аралъул г1емерлъул форма.  Г1емерлъул формаялде предметияб ц1ар падежазде свери. | 1 |  | 1.Пред.ц1ар такрар гьаби;  2.Пред.ц1аралъул г1емерлъул формаялъе г1аммаб баян кьезе;  3.Г 1емерлъул формаялъул пр. ц1арал падежазде сверизе гьаризе ругьун гьаризе; | 29.11. |  |
|  | Предметияб ц1аралъул суффиксал | 1 |  | Предметиял ц1арал лугьизаризе х1алт1изарулел суффиксазе баян кьезе; | 06.12. |  |
|  | Журарал предметиял ц1арал ва гьезул бит1унхъвай | 1 |  | 1. Журарал пр. ц1арал кин лъугьунелали рихьизари;  2. Журарал пр. ц1аразул бит1унхъвай малъи: | 13.12. |  |
|  | **Контролияб диктант** | 1 | Диктантазул мажмуг1 | 1. Ц1алдохъабазул бит1ун хъваялъулаб ва пунктациялъулаб лъай щиб даражаялда бугебали хал гьаби. | 27.12. |  |
|  | Предметияб ц1аралъул морфологияб разбор.  **Ругьун гьариялъул сочинение**  **«Нижер класс».** | 1 |  | 1. Морфологияб разбор гьабизе ругьун гьари;  2. К1алзул вахъвавул к/ц; Гьудул гьалмагълъиялде рокьи ц1ик1к1инаби.  3. Диктанталъул анализ гьаби. | 10. 01. |  |
|  | Прилагательное | 1 |  | 1. Прилагательное к/б х1исабалде г1аммаб баян кьезе;  2. Пр. членал такрар гьари | 17. 01. |  |
|  | Качествиял прилагательноял  Гьоркьоблъиялъулал прилагательноял | 1 |  | 1.Качествиял прилагательноязе баян кьезе;  2. К1алзул ва хъвавул к/ц Качествиялги гьоркьоблъиялъулалги прил. Гьоркьоб бугеб бат1алъи бихьизаби; | 24.01. |  |
|  | Прилагательноял лъугьунеб куц. Предметияб ц1арлъун лъугьарал прилагательноял падежазде свери. | 1 | Таблица, карточкаби. | 1.Авар мац1алда прилаг. лъугьунел къаг1идабазулгун лъай-хъвайгьаби;  2.Ц1алдохъабазул бит1унхъваялъулаб лъай щиб даражаялда бугебали хал гьаби; | 31.01. |  |
|  | Прилагательноялъул разбор.  **Сочинение «Нижер хъизан».** | 1 |  | 1.Прилогательноялъул разбор гьабизе ругьун гьари;  2. Эбел-инсуде яцал вацазде бугеб рокьи ц1ик1инаби | 07. 02. |  |
|  | Рик1к1ен. Рик1к1еналъул г1уц1и. **Раг1абазул диктант** | 1 |  | 1.Рик1к1еналъул х1акъалъулъ баян кьей;  2. Ц1алдохъабазул бит1унхъваялъул лъай борхизаби;  3. Рик1к1еналъул г1уц1иялъул х1акъалъулъ баян кьей. | 14. 02. |  |
|  | Рик1к1еналъул разрядал | 1 |  | 1. Рик1к1еназул разрядазулгун ц1алдохъабазул лъай-хъвай гьабизе;  2. К1алзул вахъвавул к/ц | 21.02. |  |
|  | Иргадул рик1к1ен  Рик1к1еналъул бит1унхъвай | 1 | Таблица | 1. Иргадул рик1к1ен кин лъугьунебали бихьизаби;  2. К1алзул ва хъвавул к/ц | 28. 02. |  |
|  | Рик1к1енал падежазде свери  Рик1к1еналъул морфологияб разбор. **Раг1абазул диктант** | 1 |  | 1. Рик1к1енал падежазде сверизе ругьун гьари;  2. Ц1алдохъаби рик1к1еналъул морфологияб разбор гьабизе ругьун гьари; | 06. 03. |  |
|  | Ц1арубак1.  Ц1арубак1азул маг1на.  Ц1арубак1азул разрядал  Ц1арубак1ал падежазде свери | 1 | Таблица, карточкаби. | 1. Ц1арубак1алъе к/б х1исабалда г1аммаб баян кьезе;  2.Ц1арубак1алгун предложениял г1уц1изе ругьун гьари;  3.Ц1алдохъабазул ц1арубак1азул разрядалгун лъай-хъвайгьаби; | 13. 03. |  |
|  | Ц1арубак1азул бит1унхъвай  Ц1арубак1азул морфологияб разбор. | 1 | Карточкаби. | 1. Ц1арубак1 такраргьаби;  2. Ц1арубак1азул бит1унхъвай малъи;  3.Морфологияб разборалъул тартиб лъай; | 20.04. |  |
|  | Причастиялъул маг1на  Причастиялъул грамматикиял г1аламатал. | 1 | Карточкаби. | 1.Причастиялъул х1акъалъулъ баян кьезе;  2. Причастиялдагиприлагательноял-дагигьоркьоббугеб бат1алъи бихьизаби. | 03.04. |  |
|  | Предложениялда жаниб причастие. **Раг1абазул диктант** | 1 |  | 1. Причастие такрар гьаби;  2. Предложениялъул членал такрар гьари. | 10.04. |  |
|  | Причастияб сверел | 1 | Таблица | 1. Причастияб сверелалъе баян кьезе;  2. Калам цебет1езаби | 17.05. |  |
|  | Причастиялъул заманаби  Причастие падежазде свери  Причастиялъул разбор | 1 | Карточкаби. | 1. Заманаби такрар гьари;  2. Причастие такрар гьаби; Причастие падежазде сверизе ругьун гьари; | 24.04. |  |
|  | Деепричастие.  Деепричастие глаголалъул хасаб форма  Деепричастиялъул грамматикиял г1аламатал. | 1 |  | 1.Деепричастиялъе баян кьезе;  2. Деепричастие глаголалъул хасаб форма бук1ин бици; | 08.05. |  |
|  | Предложениялда жаниб деепричастие  Деепричастиялъул заманаби | 1 |  | 1.Предложениязулъ деепричастие батизе лъазе  2.Деепричастие заманабазде хисизе лъазе; | 15.05. |  |
|  | Деепричастияб сверел | 1 |  | 1. Деепричастияб сверелалъе бич1ч1и кьезе;  2. Калам цебет1езаби | 22.05 |  |
|  | Контролияб диктант. «Бобр» | 1 | Диктант.  мажмуг1. | 1. Бит1унхъваялъул ва лъалхъул ишараби лъеялъул ц1алдохъабазул лъай борцине. | 29.05 |  |

**Лъаялъул рахъалъ щибаб классалъул цIалдохъабазда церечIарал аслиял тIалабал.**

**Напсиял хIасилал**:

- цIияб материал лъазабизе гъира ккезаби;

- жив магIарул миллаталъул чи вукIин бичIчIи, магIарулазул этникиял группабазул (ай магIарул халкъалда, миллаталда, къавмалда ва инсанияб культураялда хурхинарурал этникиял группабазул) хIакъалъулъ бичIчIи щвей; миллияб бечелъи, миллиял гIадатал ва маданият лъай;

- цо кинаб бугониги предметалъул анализ гьабиялъулги, предметал дандекквеялъулги, гьел цоцаздаса ратIарахъиялъулги бажари лъугьин;

- цIех-рех гьабулеб предметалдехун нахъгIунтIиялъулаб интерес бижизаби;

- жинцагоги коллективалда цадахъги батIи-батIиял хIалтIаби гьаризе гъира ккезаби;

- жиндирго ищалъул, хIалтIул, гIамалалъул анализ гьабиялъулги жиндирго хIалтIуда тIад хъаравуллъи гьабиялъулги бажари лъугьин;

- классалда цадахъ жинца гьабулеб хIалтIул анализ гьабиялъулги гьеб хIалтIи гIуцIиялъулги бажари лъугьин.

**Метапредметиял хIасилал**:

**Хурхен гьабизе ругьун гьариялъе тIоритIулел хIалтIаби (коммуникативные УУД):**

-цоцазухъ гIенеккизе ва цоцаз бицараб рагIи рагIизе; коммуникативиял шартIазда ва цере лъурал масъалабазда рекъон жидерго пикраби тIубанго ва мухIканго загьир гьаризе;

- суалазул кумекалдалъун къваригIарал баянал ралагьизе;

- жиндирго рекIел асар, пикраби, къасдал каламалдалъун загьир гьариялъе гIоло дандекколел мацIалъул алатаздаса (ресаздаса) пайда босизе;

- рахьдал мацIалъул грамматикиял ва синтаксисиял нормабазда рекъон монологияб ва диалогияб калам хIалтIизабизе;

- хIалтIул низам чIезабизе, цогидазда цадахъ хIалтIизе;

- предметазул сипат-сурат гьабизеги гьезие баян кьезеги бугеб бажари лъугьинабизе;

- классалда хIалтIизе бугеб бажари лъугьинаабизе;

- цо кинаб бугониги асаралъул хIасил цебечIезабизе ва гьеб кIалзул ва хъвавул формаялда бицине;

- тIадкъаял тIуразарулаго, гьалмагъасда цадахъ хIалтIизе бажаризе: хIалтIаби гьариялъул ирга чIезабизе ва цIунизе, гъалатIазул хIакъалъулъ гьалмагъасда бицине, цогидазулгун данд бан гьоркьоб лъураб цIалул суал тIубазабиялъулъ гIахьаллъизе;

- живго жиндаго чIун ва цогидазда цадахъ батIи-батIиял тIадкъаял тIуралаго, цогидал цIалдохъабазда цадахъ хIалтIизе бугеб бажари лъугьинабизе;

- мугIалимасда ва кьерилазда цадахъ хIалтIи гIуцIиялъул бажари лъугьинабизе;

- гIахьаллъи гьабулел чагIаз тIубазе кколеб хъулухъ, гьез цебе лъураб мурад ва цоцазе кумек гьабиялъул къагIидаби чIезаризе; хIасил кьолеб хIукму цадахъго гьабиялъе гIоло цоцазухъе лъай кьезе бугеб бажари лъугьинабизе;

- жиндирго хьвада-чIвадиялъе нухмалъи гьабизе (жинца гьабулеб хIалтIул хал гьаби, гьелъие къимат кьей, жив битIараб вукIиналда ракI чIезаби);

**Гьабулеб цIали низамалда ккезабизе ругьун гьариялъе тIоритIулел хIалтIаби (регулятивные УУД**):

- цебе лъураб мурад цогидазул кумек гьечIого бичIчIизе ва цебечIезабизе; къваригIараб баян батизе ва батIа гьабизе;

- батIи-батIиял баянал ралагьиялъул методаздаса пайда босизе;

- цIалдохъан хIисабалда жиндехун бугеб тIалаблъи цIикIкIинабизе;

- жиндирго цIалулъ аслияв жив вукIин ва цIалулъ киналго квалквалал къезаризе жиндир къуват гIолеблъи бичIчIизе;

- дандеясул хьвада-чIвадиялъе нухмалъи гьабизе (дандеясул хIалтIул хал гьаби, гьелъие къимат кьей, жив битIараб вукIиналда гьесул ракI чIезаби);

- цогидал лъималазда цадахъ цIалулъ ккарал захIмалъаби къезарулел нухал ралагьизе.

**БатIи-батIиял тIадкъаял тIуразаризе ругьун гьариялъе тIоритIулел хIалтIаби (познавательные УУД):**

- РагIул гIуцIиялъул, тексталъул, тексталъул гIуцIиялъул, каламалъул бутIабазул, рагIабазул дандраязул, предложениязул, предложениялъул бетIерал ва бетIерал гурел членазул, тайпа цоял членалгун, хитIабгун, гьоркьор ккарал рагIабигун предложениязул, жубараб предложениялъул гIуцIиялъул ва гь.ц. цIех-рех гьабулаго тIалъарал мацIалъул бичIчIиял, хисабасиял, бухьенал ва гьоркьорлъаби баян гьари.

**Предметиял хIасилал**: ЦIалдохъабазда лъазе ккола:

- мацIалъул хIакъалъулъ аслиял баянал;

- авар халкъалъул миллияб мацI хIисабалдаги, Дагъистаналъул пачалихъияб мацI хIисабалдаги, авар, цез, гIанди миллатазе гIахьалаб мацI хIисабалдаги авар мацIалъул бугеб кIвар;

- калам, каламалъул тайпаби, калам гьаби, кIалзул ва хъвавул калам, монолог, диалог абурал бичIчIиязул магIна;

- бицунеб каламалъул, гIелмиял, публицистиял, официалиялгин ишалъулал стилазул, художествияб литератураялъул мацIалъул аслиял гIаламатал;

- гIелмияб, публицистияб, официалиябгин ишалъулаб стилазул ва бицунеб каламалъул жанразул хаслъаби;

- тексталъул гIаламатал ва гьелъул тайпаби (хабарияб, сипатияб ва пикрияб);

- мацIалъул аслиял бутIаби, гьезул гIаламатал;

- авар литературияб мацIалъул аслиял нормаби (орфоэпиял, лексикиял, грамматикиял, орфографиял, пунктуациялъулал); каламалъул этикаялъул нормаби.

**ЦIалдохъабазухъа бажаризе ккола:**

- гIенеккун рагIараб жо цIи гьабун бицин (аудирование):

- гIенеккун бичIчIараб кIудияб гьечIеб гIелмиябгин цIалул ва художествияб тексталъул хIасил бицине;

- текст бутIабазде биххизе ва гьелъул аслияб пикру загьир гьабизе; цIали:

- текст цIалиялъул къагIидаби лъазе; тексталъулъ аслияб ва аслияб гуреб информация бихьизабизе; - магIна бугел бутIабазде текст биххизе ва гIадатаб план гIуцIизе;

- цIалараб тексталъул хIасилалда тIаса лъурал суалазе жавабал кьезе; цIалиялъул аслиял къагIидаби (лъазабиялъул, лъай-хъвай гьабиялъул ва тIаса бищиялъул) лъазе;

- батIи-батIиял тайпаялъул лингвистиял словараздаса баянал росизе;

- текст цIалулаго битIун логикияб ударение лъезе ва лъалхъи гьабизе;

- дандекколеб гьаркьидалъун рагIизабун текст цIализе; гаргади:

- мугIалимас лъурал суалазе жавабал кьезе; цIалараб текст мухIканго ва къокъго бицине;

- темаги рагьун, аслияб пикруги гIатIид гьабун, жиндирго пикру бицине;

- мацIалъул батIи-батIиял ресаздалъун ва интонациялдалъун каламалъул предметалдехун жиндирго бербалагьи загьир гьабизе; хъвадари:

- батIи-батIияб тайпаялъул текстал мухIканго ва къокъго цIидасан хъвазе;

- каламалъул батIи-батIиял тайпабаздалъун загьир гьарурал жиндирго пикраби хъвазе;

- сочинениялъул план гIуцIизе ва хъвазе;

- текст абзацазде бикьизе;

- кIудиял гьечIел текстал хъвазе (батIи-батIиял стилазул миниатуриял сочинениял);

- текст хъвалаго батIи-батIиял тайпабазул словараздаса пайда босизе;

- тексталъул тема чIезабизе, гьелъул аслияб пикру загьир гьабизе;

- тексталъул аслияб пикруялде ва темаялде мугъги чIван, гьелда цIар лъезе;

- информацияб тайпаялъул кагъат хъвазе;

- жиндирго пикру баянго, дурусго бицине, берцинго хъвазе, хIажат гьечIеб такрарлъи биччангутIизе, жиндирго каламалъулъ лексикиял синонимал хIалтIизаризе; фонетика ва графика:

- рагIулъ каламалъул гьаркьал рихьизаризе, гьезие фонетикияб характеристика кьезе;

- ударение бугелги ударение гьечIелги слогал ратIарахъизе;

- гьаркьидаса хIарп батIа гьабизе;

- авар алфавиталъул хIарпазул цIарал битIун абизе;

- алфавиталдаса эркенго пайда босизе (словаралгун хIалтIулаго);

- рагIул фонетикияб разбор гьабизе; орфоэпия:

- рагьарал ва рагьукъал гьаркьал битIун абизе;

- геминатал ва лабиалиял гьаркьал битIун абизе;

- калам пасихI гьабизе, логикияб ударениялдаса пайда босизе;

- орфоэпияб словарьгун хIалтIизе; лексика:

- магIнаялъул рахъалъ дандекколеб куцалъ рагIаби хIалтIизаризе;

- батIи-батIиял къагIидабаздалъун рагIабазул лексикияб магIна баян гьабизе;

- тематикиял группабазде рагIаби рикьизе;

- рагIабазул битIараб ва хъвалсараб магIна батIабахъизе;

- рагIабазул гIемер магIна омонимабаздаса батIа гьабизе;

- синонимал, антонимал тIасарищизе;

- синонимияб кьералдаса бищунго мухIканаб ва къваригIараб рагIи тIасабищизе;

- калам мухIкан гьабиялъул ресал (алатал) хIисабалда эпитетал, метафорал, олицетворениял лъазе; - магIна баян гьабулел словараздаса пайда босизе; морфемика:

- рагIул магIнаялъулаб анализалъул кьучIалда морфемаби рихьизаризе;

- кьибил цоял рагIаби тIасарищизе;

- суффиксазухъ ва ахиразухъ балагьун, каламалъул бутIаби ва гьезул формаби чIезаризе;

- рагIул гIуцIиялъул разбор гьабизе;

- рагIул морфемияб гIуцIиялъул словараздаса пайда босизе; морфология:

- гIаммаб магIнаялъухъ ва суалазухъ балагьун, каламалъул бутIаби цоцаздаса ратIарахъизе;

- лъазарурал каламалъул бутIабазул грамматикиял гIаламатал битIун рихьизаризе;

- литературияб мацIалъул нормабазда рекъон лъазарурал каламалъул бутIабазул формаби лъугьинаризе;

- рагIул морфологияб разбор гьабизе; синтаксис:

- предложениялъулъ рагIабазул дандраял рихьизаризе;

- рагIабазул дандраязулъ аслиябги нахъбилълъарабги рагIи бихьизабизе;

- рагIабазул дандраязул схемаби рахъизе ва кьурал схемабазда рекъон рагIабазул дандраял гIуцIизе;

- кIиго яги лъабго бетIераб членгун предложениязул аслу бихьизабизе;

- кьурал грамматикиял аслуязул тайпабазда рекъон предложениял гIуцIизе;

- жидеца бицунеб жоялъул мурадалде, интонациялде, жиделъ бетIерал гурел членал рукIиналде ва рукIунгутIиялде, гьединго грамматикияб аслуялъул къадаралде балагьун, предложениялъул тайпаби рихьизаризе;

- лъазарурал тайпабазул гIадатал ва журарал предложениял гIуцIизе;

- гIадатаб предложениялъул синтаксисияб разбор гьабизе; орфография:

- рагIабазулъ лъазарурал орфограммаби ратизе, жинца тIасабищараб орфограмма хIужжабаздалъун кьучIаб букIин бихьизабизе ва лъазарурал орфограммаби гъорлъ ругел рагIаби битIун хъвазе;

- рагIи лъугьунаго яги рагIул форма хисулаго, рагIулъ хисарал рагьарал ва рагьукъал гьаркьал битIун хъвазе;

- орфографияб словаралдаса пайда босизе; пунктуация:

- цо кинаб бугониги бакIалда лъезе жинца тIасабищараб лъалхъул ишара хIужжабаздалъун кьучIаб букIин бихьизабизе;

- лъазарурал правилазда рекъон предложениязулъ лъалхъул ишараби лъезе.